
ประกาศสำนักงานคณะกรรมการกำกับหลักทรัพย์และตลาดหลักทรัพย์
[bookmark: bookmark2]ที่  สม.  ๑๒/๒๕๖๙
เรื่อง  การกำหนดค่าธรรมเนียมเกี่ยวกับการยื่นแบบแสดงรายการข้อมูลการเสนอขาย
ตราสารเพื่อการเปลี่ยนผ่าน  และตราสารเพื่อกิจกรรมสีเหลือง
ตามมาตรฐาน  Thailand  Taxonomy


อาศัยอำนาจตามความในมาตรา  ๑๙  (๓)  แห่งพระราชบัญญัติหลักทรัพย์และตลาดหลักทรัพย์  พ.ศ.  ๒๕๓๕  ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์  (ฉบับที่  ๔)  
พ.ศ.  ๒๕๕๑  สำนักงานออกประกาศไว้  ดังต่อไปนี้  
[bookmark: _Hlk141850653]ข้อ	๑	ให้บริษัทที่ได้ยื่นแบบแสดงรายการข้อมูลการเสนอขายหลักทรัพย์ที่มีลักษณะ  ดังต่อไปนี้  ตั้งแต่วันที่ประกาศนี้มีผลใช้บังคับ  จนถึงวันที่  ๓๑  พฤษภาคม  พ.ศ.  ๒๕๗๑  
ชำระค่าธรรมเนียมการยื่นแบบแสดงรายการข้อมูลการเสนอขายหลักทรัพย์  ในอัตรา  ๐  บาท  
(๑)	ตราสารเพื่อการเปลี่ยนผ่าน
(๒)	ตราสารเพื่อกิจกรรมสีเหลืองตามมาตรฐาน  Thailand  Taxonomy
ตราสารตามวรรคหนึ่ง  หมายความถึง  พันธบัตร  หุ้นกู้  ตั๋วเงิน  หรือศุกูก  แล้วแต่กรณี  
ข้อ	๒	ประกาศนี้ให้ใช้บังคับตั้งแต่วันที่  ๑๖  กันยายน  พ.ศ.  ๒๕๖๙  เป็นต้นไป
ประกาศ  ณ  วันที่  ๘  กันยายน  พ.ศ.  ๒๕๖๙

